
Prooemium 


Factum  est,  ut  recentioribus  temporibus  vulgi 
manus  in  remedium  quoddam  inciderint,  quo  dolores 
varii  generis,  prae  veteris  autem  rheumatismum  et 
dentium  dolores  removeri  ajebant.  Venditur  exitque 
in  publicum  seminis  anacardii  nomine  ornatum,  ac 
multifaria  ratione  qui  adhibeant,  multi  sunt.  Cre¬ 
berrime  tamen  colli  impositum  geritur  pro  tutela  ac 
pro  bono  omine  gerentem  adjuvante  et  boni  genii 
vices  explente.  Quum  tamen  et  alio  modo  usurpa¬ 
tum  id  esse  cognitum  habeamus,  atque  ex  usu  ejus 
casus  provenerint  plus  minusve  grati  atque  fausti, 
porro  quod  temporibus  antiquioribus  rei  officinalis 
partem  exhibebat,  quodque  sequente  aetate  rei  me¬ 
dicae  peritis  in  oblivionem  prorsus  id  abierat,  deni¬ 
que  quod  nunc  temporis  a  medicis  iterum  iterumque 


VI 


usurpatum  est  et  post  experimentum  factum  denuo 
commendatum,  atque  adeo  quum  mihi  casus  non¬ 
nulli,  ex  quibus  de  hujus  nucis  usu  ejusque  agendi 
ratione  et  effectu  judicare  possis,  experienti  ipsi  noti 
facti  sint;  rem  mihi  visus  sum  peragere  non  omni 
utilitate  carentem,  si  ea  de  re  quae  nota  sint  hic 
colligam,  judicio  meo,  ut  par  est/  addito. 

Jam  quoniam  libelli  recentioribus  annis  con¬ 
scripti  nihil  fere  quod  ad  anacardium  pertineat  con¬ 
tinent;  quoniam  opera  olim  edita,  quae  fuit  illis 
aetatibus  imperfecta  et  negligens  explorationum  ob¬ 
servationumque  instituendarum  ratio ,  communicata 
praebent  nunc  jam  minime  sufficienti,  equidem  quae 
illis  leguntur  fere  non  commemorabo  atque  ea  magis 
etiam  propter  pretium  illarum  sententiarum,  quod 
tanto  temporis  intervallo  interjecto  per  se  nactae 
sunt;  contra  sufficiet,  nisi  fallor,  ad  res  in  publicum 
editas  eamque  rem  spectantes  recurrere  easque  ex 
ultimis  tantum  annis  haustas. 


% 


Pars  botanica 


femina  vel,  si  magis  placet,  fructus,  quos  modo 
laudavimus  ,  vel  denique  ,  rectius  si  expresseris, 
nuces  illae  duabus  arboribus  procreantur,  anacardio 

*  *■  ».  'i 

orientali  sive  semecarpo  anacardio  L.  sive  anacardio 
longifolio  Lam.  sive  Akajou.  Cujus  imaginem  quam 
perfectissimam  ut  liceat  lectori  sibi  depingere, 
descriptionem  eam  quae  sequitur  ex  Maessleri 
manuali  doctrinae  botanicae  desumendam  esse  cen- 
suimus  *). 

Anacardium  orientale ,  quintae  classis ,  tertii 
ordinis,  pentandria  trigynia.  Arbor  ramosa,  densa 


*)  Massler’s  Handbuch  der  Gewachskunde  1833.  B.  I. 

et  altissima  cortice  praedita  est  cano ,  in  cujus 
fissuris  gummi  molle  et  album  residet.  Folia  inter 
se  ordinem  mutantia  atque  ansata  cunei  formam 
exhibent,  in  vertice  suo  rotundiora,  marginis  uni¬ 
versi,  in  superficie  laevissima,  in  planitie  inferiore 
albescentia  et  acuata.  Rispae  ad  latera  conversae 

ex  pluribus  spicis  simplicibus  consistunt  exstructis 

% 

cum  foliis  tegentibus  quibusdam  sed  iis  caducis. 
Flores  exigui  et  numerosi  partim  sexus  sunt  anci- 
pitis,  partim  masculini.  Folia  corollae  scalpelli  instar 

ue  flavo  -  viridis  cuiusdam  sed  ejus 

lutosi. 

De  fructuum  lmjus  arboris  indole  haec  ex 
Schrofii  thesauro  pharmacognostico  repetimus*): 
cordis  formam  aequant,  longitudine  unius  digiti,  id 
quod  maximum  vel  dimidiae  unius  digiti  partis,  id 
quod  minimum  est,  crassitie  duarum  linearum  ad 
tres  usque,  compressae,  laeves,  splendentes,  peciolo 
instructae  crasso,  aspero,  longo  tres  ad  octo  lineas, 
crasso  duas  ad  tres;  consistunt  ex  involucro  ex- 


formata  colorisq 

•  .  ■  •  •  1  • .  ‘  .  r  * 


*)  Lehrbuch  der  Pliarmacognosie  von  Dr.  C.  S  chr o  ff  1853. 

teriore  duro,  elastico,  nigro  colore  imbuto,  atque 
cute  interiore  exrubrofusca  coriatia;  utramque  autem 
hanc  inter  membranam  materia  invenitur  (eaque 
caveis  cellulis  inclusa)  nigra,  oleacea,  picis  instar 
viscida,  vi  corrosiva  excellens.  Antrum  utroque  se- 
minis  involucro  inclusum  nucleum  continet  album, 
qui  oleum  dulcius  sapit,  cinctum  et  ipsum  cuticula 
tenui  subrubra.  Montanas  Indiae  orientalis  regiones 
sedem  suam  elegit  arbor  nostra.  Jamque  haec  de 
anacardii  orientalis  seminibus  dicta  sufficiant. 

At  occidentalis  quoque  fructus  anacardii  L.  sive 
Gassuvii  pomiferi  Lam.  in  usu  quodam  fuerunt. 
Quae  arbor  in  India  occidentalis  invenitur  et  Ame¬ 
rica  australi  et  in  Asia  colitur  ac  sedulius  fovetur. 

Supervacaneum  autem  pataverim  hic  de  quali¬ 
tatibus  utramque  arborem  distinguentibus  verba  fa¬ 
cere  ,  quippe  quum  hac  de  re  fusius  agatur  in  dis¬ 
sertatione  G.  Moretti  professoris*)  quae  anno  hujus 
saeculi  LI  apparuit,  atque  equidem  nolim  repetere, 
quae  ibi  et  de  re  dicta  et  de  priorum  botanicorum 


*)  Dissertatione  clel  Professore  G.  Mo  rctt  i,  Milano  1851. 

sententiis  accurate  sunt  conscripta.  Non  autem 
inepte  addi  censuerim  brevem  hujus  arboris  fructuum 
descriptionem ,  quorum  haec  est  indoles :  forma 
renes  imitantur,  coloris  sunt  cani  viridescentis,  cras- 
sitie  dimidiae  unius  digiti  partis,  longitudine  unius 
digiti ,  latitudine  trium  partium  digiti  in  quatuor 
divisi ,  continent  inter  membranam  exteriorem  et 
interiorem  succum  quendam  coccinium  atque  vehe¬ 
menter  urentem. 


Pars  chemica. 

v  ;  \  '  -  i *  '■  \  'X  $K.. 

Succus  in  fructibus  anacardii  occidentalis  con¬ 
tentus  auctore  doctore  Staedlero*)  consistit  ex 

^  t  * 

acido  pingui,  cui  nomen v  acidi  anacardii  imposuit, 
et  ex  materia  chemice  indifferente,  quam  cardolium 
vocavit,  qnaeque  sub  forma  liquoris  oleacei  se  exhibens 
pars  est  totius  seminis  vim  ejus  efficieqtem  continens. 

v '  t  ,  i  i 

*)  2.  Heft  des  63.  Bandes  von  Wohler  und  Lie- 
big’s  Annalen  der  Ghemie  und  Pharmacie. 

In  L  oewigii  libelli  appendice  de  resinis  haec 
reperiuntur*).  Acidum  anacardii:  2  HO,  C44,  H30, 
O5.  Si  fructum  nuci  similem  anacardii  sive  cassuvii 
occidentalis  (pediculi  elephantini,  quem  vocant  Indiae 
occidentalis)  aethere  extrahis,  solutione  aetherea  in 
fumum  digressa  liquidum  remanet  fusco  -  rubrum, 
omni  fere  odore  carens,  compositum  ex  acido  ana¬ 
cardii  et  cardolio.  Hoc  autem  totum  si  solutioni 
spiritus  vini  immixtum  hydrato  oxydi  plumbeo  recens 
constructo  digeris,  provenit  oxydum  plubeum  ana- 
cardio-acidum,  quod  ipsum  se  cernendo  evadit,  dum 
cardolium  in  solutione  remanet.  Plumbi  admixtio 
ammonio  sulphureo  tractatur ,  atque  ex  solutione 
salis  ammoniaci  acidum  anacardii  acido  muriatico 
dejicitur.  Puram  si  illud  acidum  conditionem  suam 
obtinet,  speciem  praebet  massae  albae,  crystallinae, 
inodorae ,  aromaticae  posteaque  palatum  leviter 
urentis;  liquescit  in  XXVI0  calore;  non  volatile  est; 
chartae  papyreae  maculas  relinquit  pingues ,  tum 

*)  Grundriss  der  organischen  Cliemie  von  Dr.  Cari 
I/owig,  1852.  p.  267. 

Organische  Chemie  von  Prof.  Dr.  Lehmann. 


odorem  edit  adipi  rancido  similem.  Cum  basibus 
conjunctum  sales  creat  neutrales  et  acidos,  quorum 
illi  2  At.,  hi  1  At.  baseos  continent,  praeterea 
tamen  1  At.  aquae;  ipsi  sunt  partim  crystallini 
partim  deformes.  Sal  kalii  velut  sapo  aqua  solvitur, 
ac  chlor -natrio  ex  solutione  removetur. 

Cordolium:  C42  H31  04. 

Sub  forma  liquoris  flavi  apparet,  qui  calefactus 
debilem  sed  gratum  saporem  habet,  quique  aqua 
salvi  non  potest,  facile  contra  spiritu  vini  et  aethere, 
volutilis,  combustibilis,  cujus  pondus  specificum  0,978 
in  XXIII0.  Aere  expositus  tarde  oxydescit.  Aceto 
vini  conjuncto  ex  cardolio  praecipitatum  fit  album, 
quod  spiritu  vini  facile  solvitur  aerique  expositum 
fuscum  fieri  solet ,  qui  ex  PbO ,  AcO*  +  3  PbO, 
C42  H31  O4  constat. 

Particula  cardolii  cuti  imposita  et  charta  bibula 
obtecta  post  tres  ad  septem  sexagesimas  dolorem 
urentem,  et  post  sex  ad  octo  horas  pustulam  pro¬ 


vocat. 

Pars  technica. 


Quod  attinet  ad  usum  anacardii  technicum, 
quae  nobis  nota  sunt  statim  aedam.  In  India  orien¬ 
tali  mulieres  succo  recenti  utuntur,  quo  vestimentis 
linteo  albo  confectis  sigilla  impingant  litterasque 
possessoris  nomen  continentes,  atque  ita  quidem,  ut 
illa  diutissime  maneant,  neque  quid  detrimenti  ve¬ 
stibus  afferatur.  Porro  autem  succus  et  in  densum 
quoddam  mutatus  gentibus  illis  rudioribus  gluten 
praebet,  quod  pici  instar  ad  aves  capiendas  adhi¬ 
bent.  Trunci  lignum  ad  atrefacta  varia  adbibetur, 
bene  enim  elaboratum  illud  limam  egregiam  assumit 
ideoque  ab  illis  et  etiam  apud  nos  magni  aestimatur. 


Pars  pharmacologica. 

Usque  ad  initium  saeculi  modo  elapsi  con¬ 
fectionem  quandam  anacardii  orientalis  pro  arcano 
vendebant  ad  memoriam  roborandam  apto.  Y.  de 


i 

Mattos  corpore  anacardii  balsamo  simili  usus  est, 
quod  ad  medicam  spectat,  quod  pustulas  in  cute 
exteriore  provocaret,  intus  ut  drasticum  adhibuit  re¬ 
medium.  Indi  ad  sitim  explendam  succum  recentem 
e  fructibus  sugendo  hauriunt,  nec  non  inde  genus 
quoddam  vini  comparant,  quo  ad  viscerum  laxationem 
removendam  utuntur.  Murrey*)  in  apparatu  medi¬ 
caminum  haec  ait:  Neglecta  lotione  digitorum,  qui¬ 
bus  oleum  tenax  adhaesit,  postquam  nuces  aliquot 
aperirentur,  ecce  ex  contrectatis  per  noctem  variis 
partibus  corporis ,  scrotum ,  facies ,  auriculae  in¬ 
signiter  intumuerunt  cum  pruritu  et  ardoris  sensu, 
vesicae  magnae  liquore  flavescente  turgentes  in  cute 
exortae,  subsequente  tandem  ejus  desquamatione  **). 

,  *  „  I  fi 

Mulieres  nonnullae  Americanae  faciem  eo  oblinunt 
ad  cutis  maculas  delendas  taedioso  et  saepe  poeni¬ 
tendo  artificio,  quod  eas  per  binas  supraque  hebdo- 

'  m 

mades  ab  hominum  omni  consortione  arcet  et  cutem 

inflammat,  ita  ut  una  cum  ephelidibus  aliisque  ma- 

-  ■■  —  1  — - -  ■  \  . 

*)  Murrey  vol.  IV.  p.  415,  1787. 

**)  Schriften  der  Berl.  Gesellsch.  naturf.  Freund.  vol.  V. 
pag.  478. 

culis  residuam  venustatem  sufflaminet.  Nucem  de¬ 
nique  anacardii  orientalis  Indi  in  sero  lactis  mace¬ 
ratam  contra  athma  et  contra  vermes  usurpant*). 

Proximo  autem  tempore  eum  illud  in  usum 
verterunt ,  ut  acido  ejus  acri  et  urente  cutis  ex- 
cressus  varios  deleri  removerique  juberent,  nec  non 
inde  unguenta  epispastica  conticerent.  De  usu  autem 
vel  ubusu  potius,  quem  vulgi  multitudo  anacardio 
adhibito  sibi  permittat,  hic  nonnulla  tantum  exempla 
lectori  proponam. 


Historia  I. 


Virgo  XVIII  annorum  vehementi  dentium  dolore, 
qui  ex  rheumatismo  provenire  videbatur ,  cruciata 

4 

compheribus  remediis  sine  eventu  secundo  adhibitis 
ad  nucem  anacardii  desperata  tandem  confugit.  Dis¬ 
secuit  autem  aegrota  mediam  nucis  partem,  alterum 
dimidium  duplici  tinteo  involvit  idque  in  genis  im- 

*)  Apparatus  Medicaminum  von  And  reas  Murrey 

vol.  II.  pag.  193.  1779. 

posuit.  Nocte  una  interjecta  puncta  nonnulla  pere¬ 
xigua  nigri  coloris  in  cute  nata  erant.  Nullum  autem 
dolorem  vel  sensum  pungentem  urentemve  nux  illa 
ita  applicata  efficere  valuerat,  at  et  ipse  dentiunt 
dolor  non  sanatus  adhuc  remanebat.  Duarum  heb¬ 
domadum  spatio  praeterlapso  aegrota  denuo  anacar- 
dii  fructu,  eodem  consilio  iterum  usa  est,  scilicet 
ut  dolores  dentium  repelleret.  Tunc  autem  fortuito 
factum  est,  ut  in  dissecanda  nuce  recente  culter 
solum  tantum  involucrum  alterius  lateris  ita  sepa¬ 
rando  a  fructu  discerneret,  ut  nuclei  albi  nihil  tunc 
conspicere  posses.  Porro  nux  simplici  tantum  linteo 
involuta.  Postquam  autem  hoc  ipsum  remedium  cu¬ 
tem  genae  tetigerat,  pruritus,  ardor  denique  accu- 

’  ;  •  .  <  m  f 

tissimus  dolor  ortus  est.  Quarta  unius  horae  parte 
elapsa  anacardium  a  corpore  removendum  quidem 
esse  censuit,  ad  in  gena  illa  maculae  apparuerunt 

nigrae,  cutis  dolore  cnrebat,  post  dies  autem  non- 

■ 

nullos  contecta  desquamationibus  et  depressa  se 
praebuit. 

Effectus  autem  hic  multo  vehementior  ex  casu 
secundo  ortus  facile  ex  prioribus  explicandus  esse 

videtur,  quod  dissecando  ea  fructus  pars  quae  prin- 

✓ 

cipium  illud  acre  continet  denudabatur,  spatia  sci¬ 
licet  illa  cellulosa  inter  crustam  exteriorem  duram 
et  nuclei  crustam  coriatiam.  Atque  haud  dubie 
linteum  simplici  tantum  plica  nuci  circumdatum  fa¬ 
cilius  admisit  effectum  in  cutem  exercendum,  quam 
in  priore  casu  supra  laudato  factum  erat.  Neque 
tamen  et  hic  dolores  dentium  remoti  sunt. 


Historia  II. 


Puer  trium  annorum  in  enacardii  nucem  in¬ 
cidit  diutius  jam  in  conclavi  calefacto  servatam, 
quam  ori  admotam  mordendo  dividere  coepit.  Paulo 
tamen  post  particulas  ejus  respuit,  materque  pueri, 
ubi  id  animadvertit  osque  ejus  aperuit ,  colore 
nigro  prorsus  tinctum  id  esse  observavit  praesertim 
prope  palatum  atque  adhuc  nucis  corrosae  reliquiis 
contectum.  Os  statim  accuratissime  purgarunt;  color 

tamen  subniger  membranae  oris  mucosae  per  tres 

2  , 

fere  dies  durabat,  ita  tamen,  ut  neque  dolores  ne- 

♦ 

que  aliud  quid  mali  inde  procreatum  sit.  Yirisimile 
tamen  erat,  nihil  devoratum  esse,  neque  interiora 
petivisse. 

Cujus  generis  exempla  apta  sunt,  opinor,  quae 
nos  adhortentur  ne  anacardium  rem  tam  innocuam 
judicemus  esse,  quaeque  nihil  prorsus  noxae  afferre 
possit;  ita  ut  jam  jure  liceat  plebi  id  permittere  ad 
usum  voluntarium.  Medicum  autem  his  provocari 
par  est,  ut  remediis  excogitandis  omnem  suam  ope¬ 
ram  intendat,  hisque  exstructus,  ubi  tale  quid  acci¬ 
dit,  ad  aegroti  opem  accurrat. 

Jam  quoniam  anacardium  ad  acria  pertinet 
vehementiora,  et  quoniam  effectus  ejus  fortior  aliquo 
demum  temporis  intervallo  elapso  apparet  ;  remedium 
semper  haud  dubie  emeticum  praebendum  est  paulo 
post  ejus  ingestionem.  Id  autem  temporis  punctum 
aptissimum  si  quando  jam  negligentia  vel  aegroti 
culpa  praeterlapsum  fuerit,  remedia  demulcentia  irri¬ 
tationemque  minuentia  vel  consopientia  usurpanda 

/ 

sunt,  et  quaecunque  alibi  in  stadio  inflamatorio 
apparatus  digestivi  opem  ferunt. 


19 


% 


Frerichs  Kiliensis  extractu  fructuum  saepius 
nominatorum  aethero,  qui  cardolium  continet  liqui¬ 
dumque  constituit  subfuscum  et  oleaceum,  in  clinico 
suo  experimenta  instituit,  creberrime  eo  usus  reme¬ 
dio  pustulas  excitante.  Quaecunque  inde  prodierint, 
Dr.  Bartels  medicus  ei  assistens  in  actis  publicis 
inscriptis  (deutsche  Klinik)  *)  nobiscum  communi¬ 
cavit.  Qui  quidem  si,  ait,  guttulam  hujus  liquidi, 

t 

penicillo  susceptam  cuti  exteriori  illaesi,  intulit,  hunc 
locum  cito  corrugari,  post  aliquot  sexagesimas  vero 
dolorem  quendam  leniter  urentem ,  deinde  lenem 
pruritum  animadvertit.  Jam  hic  locus  paulatim  ru¬ 
bescit  itemque  paulatim  intumescit.  Intra  duodecim 
horas,  interdum  tamen  citius,  interdum  tardius,  id 
quod  a  singulari  aegroti  ipsius  et  a  cutis  loci  con¬ 
tacti  conditione  dependet,  usque  ad  exsudationem 
res  procedit,  qua  epidermis  primo  urticariae  forma, 
quae  sensim  demum  in  pustulas  satis  planas  ac 
confluentes  abeunt,  tollitur.  Ceterum  effectus  cura 
sufficiente  ab  aegroto  adhibita  nunquam  locum  appli- 

*)  Deutsche  Klinik.  20.  1852. 

2* 

cationis  excedit.  Lymphae  plasticae  exsudatio  con¬ 
tinua  est,  per  dies  decem  ad  duodecim  ducitur  pro- 
longaturque.  Unde  jam  elucet,  cardolium  optimum 
esse  remedium  derivationi  inserviens.  Propter  appli¬ 
cationem  autem  ejus  commodissime  et  facillime 
factam  prae  ceteris  cardolium  ipsum  usui  se  com¬ 
mendat,  si  in  eo  est,  ut  derivatio  in  cutem  colli, 
exempli  gratia  in  larygne  instituenda  sit.  In  clinico 
certe  Ki  Ioni  en  si  remedium,  de  quo  sermo  est, 
pluries  in  affectionibus  laryngis  tuberculosorum  ac 
bono  quidem  eventu  adhibitum  est. 

Simul  monet  Frerichs  effectum  excrati  illius 
aetherei,  si  locis  applicatur,  qui  frictioni  vel  alii  con¬ 
tactui  frequentius  expositi  sunt,  facile  locum  appli¬ 
cationis  excedere.  Primum  enim  per  priores  dies 
circa  locum  applicationis  oriuntur  nova  exsudata, 
quae  locum  illum  vallis  ad  instar  circumdant.  Sub 
conditione  vero  adversa  major  peripheriae  ambitus 
rubescit  adeoque  intumescit.  Ad  quod  satis  confir¬ 
mandum  exemplum,  quod  sequitur,  addere  voluimus. 
Medicus  quidem  juvenis  in  superficie  antibrachii  si¬ 
nistri  locum  thaleri  magnitudine  cardolio  contigerat, 

neque  exsudationem  et  ulcerationem  natam  multum 

y 

curaverat;  ecce  brachium  anterius  cum  manu  adeo 
intumuit,  ut  brachium  per  dies  complures  fascia  in¬ 
volutum  gerere  cogeretur  donec  tumor  ille  iterum 
consedit.  Neque  tamen  vel  eo  casu  alius  quidam 
effectus  secundarius  a  cardolio  in  organismum  uni¬ 
versum  observatus  est. 


Appendix. 

- - — — — 

Ex  his  omnibus  jam  apparet  exsudationem  hanc 
anacardio  progenitam  eo  excellere  prae  illa,  aliis  ve- 
sicantibus  praesertim  cantharidibus  effecta,  quod  tar¬ 
dius  fit  et  sine  magno  dolore.  Porro  quod  exsuda¬ 
tum  non  exhibet  tam  copiosum,  sed  statim  ab  initio 
plasticum  et  coagulabile.  Sic  oleum  crotonis  multo 
tardius  efficaciam  suam  exhibet  et  multo  plus  mo¬ 
lestiae  secum  affert,  non  tamen  exsudatione  tam 
ampla  atque  copiosa  procreata,  quam  quae  cardolii 
ope  nascitur.  Tarterus  emeticus  majores  adeo  do¬ 
lores  gignit  atque  insuper  cicatrices  cutis  haud  raro 

relinquit  deformes.  Ceterum  utriusque  remedii  effe¬ 
ctus  minus  accurate  circumscriptus  est. 

Quare  cardolium  dignissimum  mihi  videtur,  quod 
a  medicis  non  solum  minus  negligatur,  sed  accura¬ 
tius  respiciatur  atque  aestimetur,  quum  singularis 

T 

ejus  effectus  et  applicationis  facilitas  luculentissime 
testentur,  quantum  aliis  remediis  pustulas  excitantibus 
praeferendum  sit ,  praecipue  autem  cantharidibus. 

9 

Denique  vile  etiam  pretium,  quo  id  remedium  com- 

i  fjK',  • 

parari  potest  (id  quod  nunquam  putaverim  omitten- 

i 

dum  esse,  ubi  variae  sunt  viae  effectum  aliquem 
provocandi),  multum,  nisi  fallor,  anacardio  adbibendo 
favet;  duae  enim  extracti  aetherei  drachmae  suffice¬ 
rent  ad  locos  exulceratos  in  centum  hominibus  satis 
amplos  restituendos. 


Theses  defendendae. 

Inflammationes  glandularum  inguinalium  syphi¬ 
liticas  compressione  esse  trastandas. 

Parotitidis  curam  hirudinum  applicatione  esse 
sublevandam. 

Curriculum  vitae. 


Natus  sum  Nischwitiae  die  II.  mensis  Januarii 
anni  h.  s.  XXVII,  patre  Joanne  Christopho  Carolo, 
sacrorum  ministro  ad  aedem  Nischwitiensem,  matre 
Henrietta  Julia  e  gente  Struviana,  quibus  carissi¬ 
mis  parentibus  pro  tot  tantisque  beneficiis  in  me 
collatis  ex  intimo  pectore  quam  maximas  ago  gratias ; 
et  te,  summe  Pater,  oro  atque  obsecro,  ut  hos  ge¬ 
nitores  ardentissime  a  me  semperque  amatos  usque 
ad  extremos  vitae  terminos  sanos  mihi  et  incolumes 
servare  velis.  Primis  eruditionis  elementis  instructus 
sum  a  patre  ipso  carissimo.  Inde  ab  anno  h.  s.  XL 
Altenburgi  Gymnasium  Fridericianum  frequentavi  ibi- 
que  praeceptoribus  usus  sum  Foss,  Huth,  Braun, 
Lorenz,  Apetz,  Zetzsche,  Apel,  Kohler  aliis. 
Tum  per  annum  dimidium  scholam  artis  veterinariae 
Dresdensem  et  per  annum  totum  sequentem  acade- 
miam  chirurgico  -  medicam  frequentavi.  Anno  h.  s.  L. 
die  XVI.  mensis  Aprilis  rectore  t.  t.  Exc.  Buelau 
civibus  academiae  Lipsiensis  adscriptus  bos  praecep- 


tores  disserentes  audivi:  De  botanica  Petermann, 
de  chemia  Erdmann  et  Kiihn,  de  physiologia 
E.  H.  Web  er,  de  physica  Hankel.  Chemicam 
practicam  me  docuit  Kiihn,  chirurgicam  Giinther, 
patliologiam  specialem  Wunderlich,  materiam  me¬ 
dicam  Radius  et  Clarus,  oculorum  morbos  Riite. 
Ex  Scholis  clinicis,  medicae  apud  Wunderlich,  chi¬ 
rurgicae  apud  Giinther,  obstetriciae  apud  Jorg,  oph- 
thalmiatricae  apud  Riite,  policlinicae  chirurgicae  apud 
Franke  et  Walther,  policlinicae  medicae  apud 
Hennig  et  Giinther  interfui.  In  operationibus  ob¬ 
stetriciis  Jorg,  in  chirurgicis  Giinther  me  exer¬ 
cuerunt. 

Quibus  omnibus  viris  pro  egragia  erga  me  be¬ 
nevolentia  et  humanitate  gratias  quandas  debeam, 
vix  est  quod  verbis  exprimam.  p 


In  examine  pro  Baccalaureatu 
in  examine  obstetricio 


tertiam 


secundam 

secundam 


in  examme  rigoroso 


accepi  censuram. 


